钦定古今图书集成/明伦汇编/氏族典/第521卷 > 薛苹
## 钦定古今图书集成/明伦汇编/氏族典/第521卷 > 薛苹

按《唐书薛苹传》：“苹，河中宝鼎人。七世祖道实，为隋礼
部尚书。父顺，为奉天尉，与杨国忠有旧，及用事，将引
之，辄谢绝。苹以吏最，拜长安令，历虢州刺史。宪宗时
奏最，擢湖南观察使，迁浙西，加御史大夫，累封河东
郡公。所居守法度，务在安人，治身觳薄，所得禄即分
散亲属故人。年七十致仕，卒赠工部尚书，谥曰宣。”